यूपी में दो और लड़कियों की इज्जत लूटी गई  
उत्तर प्रदेश में महिलाओं पर दरिंदगी का सिलसिला थम नहीं रहा है। अब बाराबंकी और हाथरस में दो लड़कियों के साथ बलात्कार की घटना सामने आई है।
उत्तर प्रदेश के बाराबंकी में एक दलित लड़की के साथ बलात्कार हुआ है। इब्राहिमपुर गांव में यह लड़की शाम को एक दुकान से सामान लेकर घर लौट रही थी, तभी उसी गांव के एक युवक ने उसके साथ बलात्कार किया।  बेसुध हालत में घर पहुंचने के बाद लड़की के मां−बाप ने पुलिस को खबर दी। मासूम बच्ची की नाजुक हालत को देखते हुए उसे लखनऊ के अस्पताल में भर्ती कराया गया है। पुलिस ने बलात्कार के आरोप शिवकुमार को गिरफ्तार कर लिया है   वहीं हाथरस में भी एक लड़की की इज्जत लूट ली गई। हाथरस के सासनी में इस लड़की से मोहल्ले के ही एक आदमी ने बलात्कार किया। लड़की के मां−बाप किसी काम के चलते नोएडा गए थे। ऐसे में आरोपी ने लड़की को अकेला पाकर इस घिनौनी हरकत को अंजाम दिया। पुलिस ने लड़की की मेडिकल जांच कराकर रिपोर्ट दर्ज कर ली है और आरोपी की तलाश जारी है।